CELEX: 62008TN0522
Language: et
Date: 2008-11-28 00:00:00
Title: Kohtuasi T-522/08: 28. novembril 2008 esitatud hagi — Agatha Ruiz de la Prada de Sentmenat versus Siseturu Ühtlustamise Amet — Mary Quant (AGATHA RUIZ DE LA PRADA)

7.2.2009   
            
            
               ET
            
            
               Euroopa Liidu Teataja
            
            
               C 32/45
            
         28. novembril 2008 esitatud hagi — Agatha Ruiz de la Prada de Sentmenat versus Siseturu Ühtlustamise Amet — Mary Quant (AGATHA RUIZ DE LA PRADA)
   (Kohtuasi T-522/08)
   (2009/C 32/87)
   Hagiavaldus esitati hispaania keeles
   Pooled
   
      Hageja: Agatha Ruiz de la Prada de Sentmenat (Madrid, Hispaania) (esindaja: advokaat R. Bercovitz Álvarez)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Mary Quant Ltd (Birmingham, Ühendkuningriik)
   Hageja nõuded
   
               —
            
            
               Tühistada vaidlustatud otsuse punktid 1 ja 3 ja asendada see otsus uue otsusega, millega registreeritakse ühenduse kaubamärk nr 3.291.234 kõikidele taotletud kaupadele klassis 3 (sealhulgas „seebid, parfümeeriatooted, eeterlikud õlid, kosmeetikavahendid, juukseveed”), ja mõista vastulausemenetlusega seonduvad kulud välja MARY QUANT Cosmetics Japan Ltd.-lt, ning
            
         
               —
            
            
               mõista käesoleva menetlusega seonduvad kulud välja kostjalt ja kõikidelt menetlusse astujatelt.
            
         Väited ja peamised argumendid
   
      Ühenduse kaubamärgi taotleja: hageja.
   
      Asjaomane ühenduse kaubamärk: kujutismärk, mis kujutab endast kollase keskosaga roosat õit helerohelisel taustal märkega AGATHA RUIZ DE LA PRADA (taotlus nr 3.291.234) kaupadele klassides 3, 4, 5, 8, 9, 11, 12, 14, 16, 18, 19, 20, 21, 24, 25, 27 ja 28.
   
      Vastulause aluseks oleva kaubamärgi või tähise omanik: MARY QUANT Cosmetics Japan Ltd.
   
      Vastulause aluseks olev kaubamärk või tähis: kujutismärk, mis kujutab endast sama värvi keskosaga musta õit, mida ümbritseb valge ring: Briti kaubamärgid kaupadele klassides 9, 14, 16, 18, 20, 21, 24, 25 ja 26 ning ühenduse kaubamärk kaupadele klassides 9, 14, 16, 18, 20, 24, 25 ja 26.
   
      Vastulausete osakonna otsus: lükata vastulause tagasi.
   
      Apellatsioonikoja otsus: jätta kaebus rahuldamata.
   
      Väited: määruse (EÜ) nr 40/94 ühenduse kaubamärgi kohta artikli 8 lõike 1 punkti b ebaõige kohaldamine.